**PARTICIPATÍVNE METÓDY – stručné vysvetlenia k dotazníku**

**Informovanie verejnosti –** mesto verejnosti len poskytuje informácie o tom, že sa bude vytvárať nejaká politika (napríklad), informuje o jej cieľoch a obsahu, ale nedáva verejnosti možnosť rozhodovať. Informovanie môže prebiehať s využitím rôznych informačných kanálov (napr. sociálnych sietí, lokálnych médií a pod.).

**Verejné vypočutie -** účastníkmi sú politici, experti a občania, ktorí prejavia záujem. Koná sa vo forme prezentácií. Predstavitelia zainteresovaných strán môžu vyjadriť názor, ale majú malý vplyv na rozhodovanie. Prezentácia plánovanej politiky umožňuje participáciu len v rovine informovania. Využíva sa, keď chceme informovať širokú verejnosť o návrhu politiky, ale neočakávame zásadnejšiu diskusiu a spätnú väzbu. Slúži len na prezentáciu vytvoreného návrhu.

**Občianske zhromaždenie (*citizen assembly*) –** facilitované stretnutie občanov k riešeniu konkrétnej témy, k formulácii návrhov. Občianske zhromaždenie je skupina občanov, ktorí sa viackrát stretnú, aby diskutovali a jednali o konkrétnej, vopred stanovenej otázke, záležitosti, a navrhli súbor odporúčaní, možností a svoje kolektívne rozhodnutie potom predstavili rozhodujúcim orgánom.

**Deliberatívne fórum –** deliberatívne fóra sú priestorom, v ktorom sa diskutuje nejaká konkrétna záležitosť alebo problém. Deliberatívne fórum je charakteristické dôkladným zvažovaním témy a diskusiou, ktorá má viesť ku **konsenzu** všetkých zúčastnených na tom, aké kroky sa príjmu na vyriešenie záležitosti, aký prístup sa zvolí či aké možnosti riešení. Deliberatívne fórum začína veľmi konkrétnym stanovením témy/záležitosti/problému. Diskusiu musia moderovať veľmi skúsení facilitátori, aby dokázali zvládať aj napätia a konflikty počas diskusie.

**Workshopy –** podujatia organizované vo forme prezentácií a diskusií. Zväčša sú otvorené širokej verejnosti. Hlavným cieľom je vzdelávať, prezentovať činnosť inštitúcií či organizácií, rozširovať povedomie o určitej problematike a pod.

**Okrúhle stoly –** umožňujúzmapovanie danej problematiky prostredníctvom otvorenej diskusie s tými, ktorých sa téma týka, dosiahnutie dohody o možných riešeniach. Je možné ich využiť, keď chceme hlbšiu a sústredenejšiu diskusiu o navrhovanej politike s cieľovými skupinami. Môže slúžiť na vytváranie návrhu, ale na rozhodovanie o finálnej podobe politiky.

**Pracovné skupiny –** zástupcovia rôznych organizácií diskutujú o zvolenej problematike, navrhujú riešenia. Pracovné skupiny by sa mali stretávať pravidelne (na rozdiel od okrúhlych stolov), mali by mať stanovenú agendu a cieľ, ktorý chcú dosiahnuť (napr. vytvorenie strategického dokumentu). Nebývajú reprezentatívne.

**Pripomienkovanie strategických dokumentov –**

**Susedské/komunitné stretnutia –** využívajú sa naspoločné zhodnotenie situácie v nejakej časti mesta a zmapovanie potrieb jej obyvateľov. Využívajú sa, keď potrebujeme získať podnety a návrhy od rôznych skupín obyvateľov v určitej lokalite. Umožňuje neformálnejšiu atmosféru v prostredí, v ktorom sa účastníci môžu cítiť bezpečne. Môže slúžiť na vytváranie a modifikáciu návrhu politiky na základe spätnej väzby od obyvateľov.

**Konzultačné stánky –** prezentácia návrhu politiky na verejnom priestranstve (napríklad v rámci nejakého podujatia) a získanie spätnej väzby. Využívajú sa, keď chceme získať spätnú väzbu na už existujúci návrh politiky. Umožňuje osobný kontakt s obyvateľmi, a teda je aj vhodná pre zapojenie menšín a znevýhodnených skupín (pri dodržaní viacerých podmienok). Môže slúžiť pre modifikáciu návrhu politiky.

**Hlasovanie (offline/online) –** hlasovanie obyvateľov o konkrétnom návrhu. Obyvatelia môžu hlasovať rôznymi formami – online (napr. aj prostredníctvom aplikácií) alebo offline prostredníctvom hlasovacích lístkov, ktoré sa vhadzujú do schránok na vopred určených miestach.

**Dotazníkové prieskumy –** umožňujúzhodnotenie potrieb čo najširšej cieľovej skupiny. Využívajú sa, keď chceme získať základný prehľad o potrebách obyvateľstva vo vzťahu k navrhovanej politike. Neumožňuje však hlbší vhľad do potrieb jednotlivých a najmä zraniteľných skupín obyvateľstva. Môže slúžiť ako základ pre vytváranie návrhu politiky.

**Online nástroje pre zber informácií –** umožňujezískanie podnetov od verejnosti k návrhu politiky. Využíva sa, keď chceme získať podnety a spätnú väzbu od širšej verejnosti. Môže slúžiť na vytváranie a modifikáciu návrhu politiky na základe spätnej väzby.

**Participatívne rozpočty –**

**Multistakeholder fórum –** je štrukturované prostredie/priestor, v ktorom sa stretávajú zástupcovia samosprávy a občianskej spoločnosti, ktorí majú záujem na riešení určitej témy/problému.